Príloha č. 1

**ŠPECIFIKÁCIA PREDMETU ZÁKAZKY**

**Predmet zákazky: „****Vypracovanie projektovej dokumentácie na realizáciu komunikácie Lipová – Železničná stanica“ v Starej Ľubovni.**

Predmetom zákazky je vypracovanie Projektovej dokumentácie pre prípravu projektového zámeru v rámci Rozvojového programu mesta - realizáciu komunikácie Lipová – Železničná stanica v Starej Ľubovni (s charakterom a parametrami cyklotrasy). Navrhované riešenie musí vychádzať z hlavného cieľa predmetu zákazky, ktorým je rozšírenie, prepojenie siete miestnych komunikácií (vrátane cyklotrás/cyklochodníkov), čo podporí zníženie podielu motorovej dopravy na celkovej kapacite prepravnej práce.

Projektová dokumentácia musí byť vyhotovená v súlade so zákonom č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, vyhláškou č. 453/2000 Z. z. ktorou sa vykonávajú niektoré ustanovenia stavebného zákona,  vyhláškou 532/2002 Z. z. ktorou sa ustanovujú podrobnosti o všeobecných technických požiadavkách na výstavbu, Technických Podmienok 085 (Navrhovanie cyklistickej infraštruktúry), v zmysle platných STN a ďalšej platnej legislatívy.

**V rámci návrhu je potrebné zabezpečiť:**

* v maximálne možnom úseku realizovať miestnu komunikáciu s charakterom a parametrami cyklotrasy;
* minimalizáciu záberu zelených plôch, zelene a ich adekvátnu náhradu;
* zamedzenie zásahov do pozemkov súkromných vlastníkov;
* návrh prvkov doplnkovej cyklistickej infraštruktúry - odstavné zariadenie pre bicykle, cykloprístrešok (aspoň 1 pre celý úsek – napr. v úseku č.3);
* únosnosť navrhovaných komunikácií pre občasný pojazd ťažšej techniky (napr. údržba komunikácie, prístup pre poľnohospodárske stroje – úsek č.3);
* lemovanie komunikácie obrubníkmi;
* návrh schodov v časti úsekov č.1 a č.2;
* úsek č.2 realizovať v dvoch vetvách – 1.vetva s napojením schodiskom na Lipovú ulicu, 2.vetva s pokračovaním k úseku č.1 s napojením na ul. Mierovú;
* výjazd automobilov z/na komunikáciu pre logické úseky (min. stavebné objekty);
* možnosť zamedzenia prístupu vozidiel na výjazdoch (napr. betónové zábrany), pokiaľ si to vyžaduje situácia v konkrétnom úseku;
* bezbariérový prístup osôb so zdravotným postihnutím (okrem úsekov č.1 + č.2, kde je reliéf strmý);
* napojenie na existujúce komunikácie vrátane cyklotrasy okolo rieky Poprad;
* nepriame bezpečnostné zariadenia v podobe vodorovne značeného bezpečnostného odstupu
* návrh dopravného značenia, návrh požiarnej ochrany;
* rozdelenie na úseky, stavebné objekty po logických celkoch, katastrálnych územiach, v zmysle Technických podmienok 085 (Navrhovanie cyklistickej infraštruktúry), a to vrátane rozpočtu, zadania, technickej správy, výkresovej časti;
* minimalizovanie nákladov na stavebné práce.

Predmet zákazky bude vypracovaný a predložený v  stupňoch:

1. ***Projektová dokumentácia pre územné rozhodnutie*** pod názvom **„Komunikácia Lipová – Železničná stanica“ v Starej Ľubovni**
2. ***Inžinierska činnosť*** - dodanie potrebných stanovísk na podanie žiadosti o územné rozhodnutie
3. ***Projektová dokumentácia pre stavebné povolenie s realizačnými detailmi*** pod názvom **„Komunikácia Lipová – Železničná stanica“ v Starej Ľubovni**, ktorá budezároveň aj **realizačnou projektovou dokumentáciou** abude obsahovať aj rozpočtovú časť a výkaz výmer.

Predmet zákazky bude predložený v počte:

12 paré PD v tlačenej forme a 3 x v digitálnej forme na CD nosiči pre každý stupeň

**Súčasťou predmetu zákazky je tiež:**

* predrealizačné polohopisné a výškopisné geodetické zameranie miesta stavby pre potreby spracovania riešenej dokumentácie stavby (výstupy budú tiež odovzdané objednávateľovi v digitálnej forme);
* inžinierska činnosť potrebná pre zakreslenie existujúcich inžinierskych sietí (overenie bude zdokladované);
* spracovanie dokumentácie stavebných objektov prípadných úprav, preložiek inžinierskych sietí;
* realizácie inžiniersko-geologických a hydro-geologických prieskumov pre potreby spracovania riešenej dokumentácie;
* prerokovanie dokumentácie s objednávateľom a v inundačnom území aj s SVP,
* súčinnosť v procese verejného obstarávania na realizáciu stavebných prác, ak to bude potrebné – taktiež najneskôr v lehote dvoch pracovných dní od zadania požiadavky, písomne reagovať na otázky týkajúce sa projektovej dokumentácie, ktoré bude potrebné zodpovedať na základe podnetov záujemcov vo verejnom obstarávaní;
* 2x aktualizácia cenovej úrovne rozpočtu po dobu 5 rokov od dodania projektovej dokumentácie;
* výkon autorského dozoru vrátane dotknutých profesií (v predpokladanom rozsahu **11 h/mesiac** realizácie prác).

**Súčasťou predmetu zákazky nie je:**

* Majetko-právne vysporiadanie pozemkov

**Termíny dodania predmetu zákazky:**

1. PD pre územné rozhodnutie (do **4 mesiacov** od účinnosti zmluvy)
2. Inžinierska činnosť - dodanie potrebných stanovísk na podanie žiadosti o územné rozhodnutie (do 45 dní od dodania PD pre územné rozhodnutie)
3. PD pre stavebné povolenie s realizačnými detailmi (do **2 mesiacov** od nadobudnutia právoplatnosti územného rozhodnutia)